गादेर घाटी में बाघ की दहशत, वन विभाग को सर्चिंग में कुछ नहीं मिला
गादेर घाटी में बाघ के देख जाने की खबर से आसपास के गांव के लोगों में दहशत है। तालाब के पास बीते रविवार दोपहर को लकड़ी बीनने गए मजदूरों ने बाघ को देखने का दावा किया है। इसके बाद वन विभाग ने मंगलवार को गादेर घाटी पर सर्चिंग कराई गई। इनमें बाघ के निशान तक वन अमले को नहीं मिले। अब विभाग बुधवार को भी सर्चिंग कराएगा।
गादेर गांव के शंभू सिंह चौहान, कल्लू आदिवासी आदि ने जंगल में बाघ देखने का दावा किया है। बाघ की अफवाह से गादेर घाटी सहित आसपास के गांवों में रहने वाले ग्रामीणों में खौफ है।
सोंठी, कंचनपुरा और गादेर जंगल में कराई सर्चिंग: बाघ दिखने की सूचना मिलने के बाद विभाग के अमले ने जंगल में सर्चिंग कराई। डिप्टी रेंजर मनोज सरबय्या ने बताया कि गादेर घाटी के जंगल, सोंठी गांव, कंचनपुरा गांव के सामने के जंगल आदि में सर्चिंग की गई। बुधवार को भी विभाग सर्चिंग करेगा।
सप्ताहभर पहले खेजरा चक में भी दिखा बाघ
15 दिन में शहर से करीब 3 किमी दूर मालपुर व झिर गांव के जंगल में भी बाघ के देखे जाने की सूचना सामने मिली थी। 13 दिसंबर 2015 को आई सूचना के बाद विभाग ने करीब 3 दिन बाद मालपुर व झिर गांव के जंगल में सर्चिंग कराई थी। इसके बाद 22 दिसंबर 2015 को गुना से 15 किमी दूर खेजरा चक गांव में ग्रामीणों ने बाघ को देखा था। खेजरा चक के ठीक सप्ताहभर के भीतर गादेर घाटी के जंगल में बाघ की मौजूदगी की बात सामने आई है। इसके करीब दो महीने पूर्व पड़ोसी जिला अशोकनगर के भर्रोली गांव में बीती 29 सितंबर को अचानक से बाघिन देखी गई थी। वन विभाग के मुताबिक एक बाघ 300 किमी तक मूव कर जाता है। ऐसी संभावनाएं जताई जा रही है कि यह बाघ पड़ोसी जिला अशोकनगर से ईसागढ़ क्षेत्र वाला भी हो।
करा रहे सर्चिंग
गादेर घाटी में सूचना मिली थी, जिस पर सर्चिंग कराई गई है। कल भी सर्चिंग होगी। हो सकता है कि जंगल के रास्ते बाघ आ गया हो। हम सर्चिंग में पैरों की निशानदेही करा रहे हैं। दशरथ सिंह रघुवंशी, रेंजर फारेस्ट गुना
hin_Deva hin_Deva hin_Deva hin_Deva hin_Deva hin_Deva bho_Deva hin_Deva